CELEX: 62011TN0552
Language: hu
Date: 2011-10-24 00:00:00
Title: T-552/11. sz. ügy: 2011. október 24-én benyújtott kereset — Lito Maieftiko Gynaikologiko kai Cheirourgiko Kentro

7.1.2012   
            
            
               HU
            
            
               Az Európai Unió Hivatalos Lapja
            
            
               C 6/19
            
         2011. október 24-én benyújtott kereset — Lito Maieftiko Gynaikologiko kai Cheirourgiko Kentro
   (T-552/11. sz. ügy)
   2012/C 6/36
   Az eljárás nyelve: görög
   
      Felek
   
   
      Felperes: Lito Maieftiko Gynaikologiko kai Cheirourgiko Kentro A.E. (Athén, Görögország) (képviselő: E. Tzannini ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               adjon helyt a jelen keresetnek;
            
         
               —
            
            
               semmisítse meg a megtámadott terhelési értesítést;
            
         
               —
            
            
               vegye figyelembe érveit, amennyiben úgy véli, hogy a 2011. június 17-i beadványában feltüntetett összegeket vissza kell téríteni;
            
         
               —
            
            
               semmisítse meg a megtámadott aktust a harmadik részletre vonatkozó részében is, amely összeget nem fizették meg;
            
         
               —
            
            
               az esetlegesen visszatérítendő összegekbe számítsa be a harmadik részletét, amelyet nem fizettek ki, és amely öt éve függőben van;
            
         
               —
            
            
               állapítsa meg, hogy a jelen kereset benyújtása a harmadik részlet kifizetéséhez való jog elévülését megszakító ténynek minősül;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   A jelen keresettel a felperes a 2011. szeptember 9-i 3241109207. sz. terhelési értesítésben foglalt azon bizottsági határozat megsemmisítését kéri, amely a felperesnek az 510743. sz. „WARD IN HAND” kutatási programban való részvételére vonatkozik.
   Keresete alátámasztása érdekében a felperes a következő jogalapokra hivatkozik:
   
               —
            
            
               hatáskörrel való visszaélés, mivel az Európai Bizottság azt, hogy a felperes nem adta át a munkaidő-kimutatásokat, jogi fikció alapján — mint szerződésszegés — a teljesítendő szolgáltatás teljesítésének hiányával azonosította;
            
         
               —
            
            
               a megtámadott terhelési értesítés indokolásának hiánya és azon általános jogelv megsértése, amely szerint a sérelmet okozó aktusnak indokolást kell tartalmaznia annak érdekében, hogy lehetséges legyen az indokolás jogszerűségének felülvizsgálata, tekintettel arra, hogy a megtámadott terhelési értesítés egyáltalán nem tartalmaz indokolást;
            
         
               —
            
            
               bizonyítékok mellőzése;
            
         
               —
            
            
               téves jogalkalmazás és az indokolási kötelezettség megsértése, mivel az alperes nem vette figyelembe a felperes ténybeli érveit, és azokat visszaélésszerűen és indokolás nélkül elutasította;
            
         
               —
            
            
               a jogos bizalom elvének megsértése, mivel az alperes visszaélésszerűen nem fizette ki a program utolsó részletét a felperesnek, és a program befejezése után öt évvel megsemmisítette teljes kutatási munkáját.